CELEX: 62012CA0367
Language: lt
Date: 2014-02-13 00:00:00
Title: Byla C-367/12: 2014 m. vasario 13 d. Teisingumo Teismo (ketvirtoji kolegija) sprendimas byloje ( Unabhängiger Verwaltungssenat des Landes Oberösterreich (Austrija) prašymas priimti prejudicinį sprendimą), inicijuotoje Susanne Sokoll-Seebacher (Įsisteigimo laisvė — Visuomenės sveikata — SESV 49 straipsnis — Vaistinės — Tinkamas gyventojų aprūpinimas vaistais — Licencija vykdyti veiklą — Vaistinių teritorinis pasiskirstymas — Iš esmės demografiniu kriterijumi pagrįstų apribojimų nustatymas — Minimalus atstumas tarp vaistinių)

29.3.2014   
            
            
               LT
            
            
               Europos Sąjungos oficialusis leidinys
            
            
               C 93/9
            
         2014 m. vasario 13 d. Teisingumo Teismo (ketvirtoji kolegija) sprendimas byloje (Unabhängiger Verwaltungssenat des Landes Oberösterreich (Austrija) prašymas priimti prejudicinį sprendimą), inicijuotoje Susanne Sokoll-Seebacher
   (Byla C-367/12) (1)
   
   (Įsisteigimo laisvė - Visuomenės sveikata - SESV 49 straipsnis - Vaistinės - Tinkamas gyventojų aprūpinimas vaistais - Licencija vykdyti veiklą - Vaistinių teritorinis pasiskirstymas - Iš esmės demografiniu kriterijumi pagrįstų apribojimų nustatymas - Minimalus atstumas tarp vaistinių)
   2014/C 93/13
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Unabhängiger Verwaltungssenat des Landes Oberösterreich
   
   
      Šalys pagrindinėje byloje
   
   Susanne Sokoll-Seebacher
   
      Dalyvaujant: Agnes Hemetsberger, perėmusiai Susanna Zehetner teises
   
      Dalykas
   
   Prašymas priimti prejudicinį sprendimą — Unabhängiger Verwaltungssenat des Landes Oberösterreich — SESV 49 straipsnio ir Europos Sąjungos pagrindinių teisių chartijos 16 ir 47 straipsnių išaiškinimas — Valstybės narės teisės aktas, pagal kurį prieš išduodant leidimą steigti vaistinę būtina įvertinti rinkos poreikius remiantis sudėtingais ir beveik nenuspėjamais kriterijais.
   
      Rezoliucinė dalis
   
   SESV 49 straipsnis, pirmiausia reikalavimas nuosekliai siekti tikslo, turi būti aiškinamas taip, kad juo draudžiamas valstybės narės teisės aktas, kaip antai nagrinėjamas pagrindinėje byloje, kuriame kaip pagrindinis poreikio aprūpinti vaistais patikrinimo siekiant įsteigti naują vaistinę kriterijus nustatytas nekintamas „vis dar aptarnautinų asmenų“ skaičius, jeigu nacionalinės kompetentingos institucijos negali nuo šio kriterijaus nukrypti, siekdamos atsižvelgti į geografinius vietovės ypatumus.
   
      (1)  OL C 331, 2012 10 27.